سائبیریا مہم

سائیبیریا مہم 1917  دے روسی انقلاب وچ بولشیوک انقلاب دے نتیجے وجوں روس وچ زارشاہی دا انت ہو گیا جس نال روس دے وڈے پردیساں وچ بدانتظامی تے انتشار پھیل گئیا۔ اس دا لابھ اٹھاؤن لئی جاپان نے سائبیریا تے حملہ کر دتا پر اس دی ایہہ سکیم کامیاب نہ ہو سکی اس نوں ہی سائبیریا مہم دا ناں دتا گیا۔

اس ویلے روس دی سرکار نے آسٹریا دی فوج دے ہزاراں فوجیاں نوں سائبیریا وچ بندی بنا رکھیا سی۔ ایہناں فوجیاں وچ چیکوسلوواکیہ جو آسٹریا دے ماتحت سی دے فوجیاں دی گنتی زیادہ سی۔ اتھوں دے قومی لیڈر اپنی آزادی لئی کوشاں سن، اس لئی روس دے معاشی نظام دا لابھ اٹھا کہ آسٹریا دے قیدیاں نے بغاوت کر دتی اتے جون 1918 وچ ولادیووستوک اُتے  قبضہ قائم کر لیا۔ اس ویلے متر دیساں نے اس بندرگاہ اُتے قبضہ کرن لئی اپنیاں فوجاں بھیج دتیاں ۔ جاپان نے 75,000 فوجیاں نال ایہہ حملہ کیتا سی۔ پر متر دیساں نے سارے سائبیریا تے اپنا قبضہ کر لیا۔

اس ویلے روس وچ خاناجنگی چل رہی سی۔ بولشیوک لال فوج اتے زارشاہی دے حامی فوجیاں وچکار لڑائی چلی  اتے اوہناں نے 1920 وچ زارشاہی دے سپوٹراں نوں بری طرحاں ہار دتی جس نوں دیکھ کے فرانس، انگلینڈ اتے امریکہ نے اپنیاں فوجاں نوں واپس بلا لیا پر جاپان دیاں فوجاں ڈٹیاں رہیاں، ایہناں اتے روسی فوجیاں وچ چھوٹے-موٹے حملے چلدے رہے جس کارن جاپان اتے روس وچ تناؤ پیدا ہو گیا۔ ایہہ مہم جاپان نوں بہت مہنگی پئی۔ انت جاپان نے 1922 وچ اپنیاں فوجاں نوں واپس بلا لیا۔
 حوالے 

گٹھ:ایشیا دی تریخ
گٹھ:جاپان دی تریخ
گٹھ:روس دی تریخ